Poskantoor verwag verlies van R1.3 miljardArgieffoto Die Suid-Afrikaanse Poskantoor (Sapo) verwag om teen die einde van sy finansiële jaar in Maart ŉ verlies van R1.3 miljard te verklaar, het Beeld Maandag berig. Ouditeure het reeds hul kommer uitgespreek oor Sapo se 2014-’15-jaarverslag en dat dit steeds ŉ probleem sal wees teen die einde van die bestaande finansiële jaar Die verslag is verlede week by die parlement ingedien – vier maande te laat. Vrugtelose en verkwiste besteding beloop R41 miljoen en onregmatige uitgawes R213.6 miljoen. Die Poskantoor het R5.3 miljoen verloor wat met bedrog in die instansie se tesourie verband hou en R5.5 miljoen aan handelsmisdaad. Die organisasie het die vorige finansiële jaar ŉ verlies van meer as R358 miljoen gely. Die Poskantoor se totale bates was teen 31 Maart verlede jaar R2.3 miljard meer as die totale laste.